Arheološko nalazište Blagaj
<s>Arheološko nalazište Blagaj na Japri nalazi se u opštini Novi Grad, Bosna i Hercegovina.</s><s>U dolini rijeke Japre arheolozi su procijenili ostatke oko 2 miliona tone troske iz Rimskog perioda, a oko nađenih ostataka ranokršćanske bazilike oko 200.000 tona.</s><s>Željezna ruda se vadila i prerađivala još za vrijeme Ilira, što potvrđuje tzv. ljubičasta troska.</s>

<s>U dolini Japre i njenih pritoka radile su velike talionice željeza od značaj za Rimsko carstvo.</s><s>Najveći talionički pogoni (officina ferraria) bili su u Blagaj-Japri i Moslavarima, uz koje su se razvila i naselja.</s><s>Odavde su se snabdjevali tvornice oružja.</s><s>Području rudarsko-metalurškog distrikta pripadala je i Ljubija.</s><s>Cjelokupno područje bilo je jedan prostrani territorium metalli, pod upravom carskog fiskusa sa sjedištem u Sisku.</s>

<s>Na rijetkim natpisima sačuvala su se samo imena doseljenika koji su kao stručnjaci djelovali u ferrarijama.</s><s>Anonimno domaće stanovništvo bilo je uključeno u rad ferraria kao rudari, ugljeničari, kovači...</s>

<s>U Moslovarima je nađen jedini reljef u Dalmaciji posvećen dolihenskoj teologiji.</s><s>Dolihen je božanstvo koje štiti rudare i potiče iz Sirije.</s><s>Spomenik je iz vremena dinastije Severa, čije je porijeklo (naročito njihovih žena) iz Sirije.</s>

<s>Pogone su nastavili koristiti Istočni Goti, snabdjevajući Langobarde u Panoniji.</s><s>Naročit procvat rudarstva i metalurgije nastaje u Vizantiji za vrijeme Justinijana I, što se može predpostaviti po brojnim građevinama pogona.</s>

<s>Tada je uz rudnik izgrađena i ranokršćanska bazilika, okrenuta svojim pročeljem prema rudniku, ukrašenim mozaicima.</s><s>Od namještaja sačuvan je plutej sa reljefnim prikazom krsta.</s><s>Umjetnička oprema bazilike pripada vizantijskom stilu.</s>

<s>Reference</s>

<s>Literatura 
 Esad Pašalić, GID BiH Sarajevo 1975, Sabrano djelo -Questiones de bello Dalmatico Pannonicoque
 Enver Imamović, Sarajevo, 1977. - Antički kultni i votivni spomenici na području Bosne i Hercegovine</s>

<s>Blagaj
Novi Grad</s>

